فیلیپین‌ین باشکندی مانیلانین ایلنجه بؤلگه‌سینده، ایچینده آلیش وئریش مرکزی و قومارخانا‌لارین دا اولدوغو بیر هتله تشکیل ائدیلن سلاح‌لی سالدیری سببیله چیخان یانغیندا، 30دان چوخ انسان حیاتینی ایتیردی،
اونلارجا انسانین دا یارالاندیغی سالدیری، سلاح‌لی بیر نفرین، هتلین اوست قات‌لاریندا اطرافا آتیش ائتمه‌سی ایله گرچکلشدی.
پاتلاما سس‌لریندن سونرا هتل‌دن توستولر یوکسلدی.
آمریکا مرکزلی، ترور هؤرگوت‌لری‌نین اینترنت پایلاشیم‌لارینی تعقیب ائدن بیر سرویس، داعش ایله باغلانتی‌لی بیر هؤرگوتون سالدیرینی اوستلندیگینی بیلدیردی.
فیلیپین‌لی یئتکی‌لی‌لر ایسه حادثه‌نی، ترور سالدیریسی اولا‌راق دگرلندیرمه‌دیکلرینی آچیقلادی.
سالدیرقانین، قومارخانا پول‌لارینی اوغورلادیغی و قومار ماسا‌لارینی یاندیردیغی آنجاق هتل‌دکی قوناق‌لارا آتیش ائتمه‌دیگی ایفاده ائدیلدی.
آدی آچیقلانمایان سالدیرقانین دا یانا‌راق اؤلدوگو آچیقلاندی.
